
Nenasprotovanje delegiranemu aktu: sprememba Delegirane Uredbe Komisije (EU) 2025/530 glede datuma začetka njene uporabe

–	ob upoštevanju delegirane uredbe Komisije (C(2025)03819),
–	ob upoštevanju pisma Komisije z dne 6. junija 2025, v katerem poziva Parlament, naj izjavi, da ne bo nasprotoval delegirani uredbi,
–	ob upoštevanju pisma Odbora za mednarodno trgovino predsedniku konference predsednikov odborov z dne 25. junija 2025,
–	ob upoštevanju člena 290 Pogodbe o delovanju Evropske unije,
–	ob upoštevanju Uredbe Sveta (ES) št. 2173/2005 z dne 20. decembra 2005 o vzpostavitvi sheme izdajanja dovoljenj FLEGT za uvoz lesa v Evropsko skupnost[footnoteRef:1] ter zlasti členov 10(1) in (3) ter člena 11a(5) Uredbe, [1:  	UL L 347, 30.12.2005, str. 1, ELI: http://data.europa.eu/eli/reg/2005/2173/oj.] 

–	ob upoštevanju Delegirane uredbe Komisije (EU) 2025/530[footnoteRef:2], [2:  	Delegirana uredba Komisije (EU) 2025/530 z dne 30. oktobra 2024 o spremembi prilog I in III k Uredbi Sveta (ES) št. 2173/2005 na podlagi Sporazuma o prostovoljnem partnerstvu z Republiko Gano o shemi izdajanja dovoljenj za izvrševanje zakonodaje, upravljanje in trgovanje na področju gozdov (FLEGT) pri uvozu lesnih proizvodov v Evropsko unijo (UL L, 2025/530, 20.3.2025, ELI: http://data.europa.eu/eli/reg_del/2025/530/oj). ] 

–	ob upoštevanju člena 114(6) Poslovnika,
–	ob upoštevanju priporočila za sklep Odbora za mednarodno trgovino,
–	ob upoštevanju da ni bilo izraženo nobeno nasprotovanje v roku iz tretje in četrte alinee člena 114(6) Poslovnika, ki se je iztekel 8. julija 2025,
A.	ker se z Delegirano uredbo Komisije (EU) 2025/530 Republika Gana in njen oddelek za razvoj lesne industrije vključujeta na seznam iz Priloge I k Uredbi (ES) št. 2173/2005 ter seznam proizvodov, ki jih zajema shema izdajanja dovoljenj za izvrševanje zakonodaje, upravljanje in trgovanje na področju gozdov (FLEGT), iz Priloge III k navedeni uredbi; ker trgovanje z lesom med Unijo in Gano ureja prostovoljni sporazum o partnerstvu med Evropsko skupnostjo in Republiko Gano o izvrševanju zakonodaje, upravljanju in trgovanju na področju gozdov pri uvozu lesnih proizvodov v Skupnost[footnoteRef:3] (v nadaljnjem besedilu: sporazum); ker naj bi se Delegirana uredba (EU) 2025/530 uporabljala od 8. julija 2025; [3:  	Prostovoljni sporazum o partnerstvu med Evropsko Skupnostjo in Republiko Gano o izvrševanju zakonodaje, upravljanju in trgovanju na področju gozdov pri uvozu lesnih proizvodov v Skupnost (UL L 70, 19.3.2010, str. 3).] 

B.	ker priprave na izdajo dovoljenj FLEGT trajajo dlje, kot je bilo pričakovano, Gana pa bo dovoljenja FLEGT v najboljšem primeru začela izdajati šele 30. junija 2025; ker pošiljke iz Gane v Unijo potujejo od dveh do osmih tednov, zaradi česar obstaja tveganje, da pošiljkam, ki so Gano zapustile pred 30. junijem 2025, v Unijo pa prispele po 8. juliju 2025, ne bo priloženo dovoljenje FLEGT in zato ne bodo mogle vstopiti v Unijo;
C.	ker obstaja veliko tveganje, da za pošiljke lesa, prispele v Unijo po 8. juliju 2025, morda ne bo izdano dovoljenje FLEGT, saj bi lahko bile odpremljene preden Gana začne izdajati dovoljenja FLEGT; ker bi zaradi tega lahko nastale motnje v trgovini, ki bi ogrozile verodostojnost sporazuma kot instrumenta za olajševanje trgovine, ter negativno vplivale na gospodarske subjekte v Gani in Uniji;
D.	ker bi bilo treba prilagoditi datum, od katerega se uporablja Delegirana uredba (EU) 2025/530, da bi imeli dovolj časa, da pošiljke, ki so bile iz Gane odpremljene pred 30. junijem 2025, prispejo v Unijo, ne da bi bilo zanje potrebno dovoljenje FLEGT;
E.	ker bi bilo treba zato ustrezno spremeniti Delegirano uredbo (EU) 2025/530;
1.	izjavlja, da ne nasprotuje delegirani uredbi;
2.	naroči svoji predsednici, naj ta sklep posreduje Svetu in Komisiji.

